
DR.30.9.2003 67 
 

Untuk makluman Ahli Yang Berhormat, isu Menteri Pembangunan Wanita dan 
Keluarga merasmikan sebuah disko pada waktu malam yang tidak jauh daripada masjid 
sebagaimana yang dituduh telah pun dijawab dengan panjang lebar oleh Yang Berhormat 
Menteri sendiri di Persidangan Dewan Rakyat pada 26 Mac 2003.  Sebenarnya Yang 
Berhormat Menteri bukanlah merasmikan disko tetapi menghadiri majlis pelancaran 
Formula One Toyota di salah sebuah restoran di Bangsar yang mana beliau adalah sebagai 
Ahli Parlimen kawasan tersebut.  Majlis ini diadakan bukan pada waktu azan dan pihak 
masjid berkenaan telah pun dimaklumkan mengenai perkara ini. 

Mengenai Kempen Satu Suami Satu Isteri, kementerian ini sekali lagi ingin 
menjelaskan, kempen tersebut merupakan program yang dijalankan oleh gabungan 12 
NGO wanita.  Untuk makluman Yang Berhormat bagi Kuala Terengganu, kementerian tidak 
menentang poligami.  Oleh yang demikian, tidak timbul soal memperkecilkan hukum Allah 
S.W.T.  Apa yang dibimbangkan, sekiranya berlaku penyalahgunaan hak poligami yang 
akan menyebabkan keruntuhan institusi kekeluargaan dan seterusnya menimbulkan 
kesengsaraan di pihak isteri dan anak-anak terutamanya dalam mendapat nafkah dan 
pendidikan anak-anak. 

Tuan Yang di-Pertua, Ahli Yang Berhormat bagi Kuala Pilah mengemukakan 
beberapa saranan dalam perbahasan ini iaitu cadangan supaya diadakan satu stesen radio 
wanita bagi meningkatkan ilmu pengetahuan kaum wanita, menambahkan peluang membeli 
rumah kepada ibu tunggal termasuk mereka yang tidak bersuami tetapi menjaga keluarga 
dan penyeragaman undang-undang keluarga Islam. 

Beliau juga turut membangkitkan isu gang rape, sumbang muhrim serta 
peningkatan jangkitan HIV dan AIDS di kalangan wanita.  Kementerian ini mengalu-alukan 
cadangan Ahli Yang Berhormat bagi Kuala Pilah supaya diadakan stesen radio wanita.  
Kementerian ini menyokong penubuhan radio wanita sama ada oleh pihak kerajaan mahu 
pun swasta kerana ia akan dapat menjadi satu medium yang berkesan bagi menyalurkan 
dan menyebarkan maklumat mengenai hal ehwal wanita dan juga keluarga dan program 
kementerian kepada orang ramai. 

Ia juga akan dapat mendekatkan orang ramai dengan pihak kementerian dan 
kerajaan secara tidak langsung.  Dalam perancangan jangka panjang, penyaluran 
maklumat menerusi stesen ini tidak akan hanya terhad kepada penduduk tempatan sahaja 
tetapi juga akan diperluaskan ke luar negara umpama dengan mewujudkan life  feed home 
page dengan izin. Kementerian yang berkenaan sedang mengkaji penubuhan radio wanita 
sebagaimana diumumkan sebentar tadi di Dewan ini.  Berhubung dengan cadangan untuk 
meningkatkan peluang kepada ibu tunggal untuk membeli rumah termasuk mereka yang 
tidak bersuami tetapi menjaga keluarga, sukacita saya maklumkan bahawa kerajaan 
sememangnya prihatin terhadap isu keperluan rumah di kalangan rakyat yang kurang 
berkemampuan termasuk golongan ibu tunggal.  

 Sehubungan itu berbagai-bagai langkah telah diambil termasuk menyediakan skim 
perumahan kos rendah sebagaimana yang telah diumumkan dalam pakej rangsangan 
fizikal ekonomi baru-baru ini iaitu projek rumah harapan dan rumah mesra rakyat.  Di 
samping itu, melalui Bajet 2004 baru-baru ini, kerajaan terus meningkatkan peluang ibu 
tunggal yang berpendapatan rendah untuk memiliki rumah sendiri melalui SPNB dengan 
diberi diskaun harga sebanyak 20%.  Pada masa kementerian menjadi paksi utama bagi ibu 
tunggal yang memiliki rumah melalui SPNB.  Adalah diharapkan agar ibu tunggal dapat 
menggunakan peluang ini sepenuhnya.   

Mengenai penyeragaman undang-undang Islam, usaha ke arah itu telah lama 
dilakukan di peringkat Kerajaan Pusat melalui pewujudan Skim Pegawai Syariah pada 
tahun 1985.  Buat masa ini usaha untuk menyeragamkan empat lagi Rang Undang-undang 
Mahkamah Syariah iaitu wakaf, wasiat, faraid dan kaedah soop sedang dilaksanakan di 
Jabatan Kemajuan Agama Islam Malaysia (JAKIM).   

 
JAKIM juga telah melancarkan sistem e-syariah dan maklumat mengenai semua kes 
syariah akan dapat dirujuk dengan mudah secara talian terus oleh semua Mahkamah 
Syariah di seluruh negara.  Kerajaan juga amat memandang serius dengan isu gang rape 
dan sumbang muhrim seperti yang dibangkitkan oleh Ahli Yang Berhormat bagi Kuala Pilah. 

  



Untuk makluman Ahli Yang Berhormat, isu Menteri Pembangunan Wanita dan Keluarga merasmikan sebuah disko pada waktu malam yang tidak jauh daripada masjid sebagaimana yang dituduh telah pun dijawab dengan panjang lebar oleh Yang Berhormat Menteri sendiri di Persidangan Dewan Rakyat pada 26 Mac 2003. Sebenarnya Yang Berhormat Menteri bukanlah merasmikan disko tetapi menghadiri majlis pelancaran Formula One Toyota di salah sebuah restoran di Bangsar yang mana beliau adalah sebagai Ahli Parlimen kawasan tersebut. Majlis ini diadakan bukan pada waktu azan dan pihak masjid berkenaan telah pun dimaklumkan mengenai perkara ini. Mengenai Kempen Satu Suami Satu Isteri, kementerian ini sekali lagi ingin menjelaskan, kempen tersebut merupakan program yang dijalankan oleh gabungan 12 NGO wanita. Untuk makluman Yang Berhormat bagi Kuala Terengganu, kementerian tidak menentang poligami. Oleh yang demikian, tidak timbul soal memperkecilkan hukum Allah S.W.T. Apa yang dibimbangkan, sekiranya berlaku penyalahgunaan hak poligami yang akan menyebabkan keruntuhan institusi kekeluargaan dan seterusnya menimbulkan kesengsaraan di pihak isteri dan anak-anak terutamanya dalam mendapat nafkah dan pendidikan anak-anak. Tuan Yang di-Pertua, Ahli Yang Berhormat bagi Kuala Pilah mengemukakan beberapa saranan dalam perbahasan ini iaitu cadangan supaya diadakan satu stesen radio wanita bagi meningkatkan ilmu pengetahuan kaum wanita, menambahkan peluang membeli rumah kepada ibu tunggal termasuk mereka yang tidak bersuami tetapi menjaga keluarga dan penyeragaman undang-undang keluarga Islam. Beliau juga turut membangkitkan isu gang rape, sumbang muhrim serta peningkatan jangkitan HIV dan AIDS di kalangan wanita. Kementerian ini mengalu-alukan cadangan Ahli Yang Berhormat bagi Kuala Pilah supaya diadakan stesen radio wanita. Kementerian ini menyokong penubuhan radio wanita sama ada oleh pihak kerajaan mahu pun swasta kerana ia akan dapat menjadi satu medium yang berkesan bagi menyalurkan dan menyebarkan maklumat mengenai hal ehwal wanita dan juga keluarga dan program kementerian kepada orang ramai. Ia juga akan dapat mendekatkan orang ramai dengan pihak kementerian dan kerajaan secara tidak langsung. Dalam perancangan jangka panjang, penyaluran maklumat menerusi stesen ini tidak akan hanya terhad kepada penduduk tempatan sahaja tetapi juga akan diperluaskan ke luar negara umpama dengan mewujudkan life feed home page dengan izin. Kementerian yang berkenaan sedang mengkaji penubuhan radio wanita sebagaimana diumumkan sebentar tadi di Dewan ini. Berhubung dengan cadangan untuk meningkatkan peluang kepada ibu tunggal untuk membeli rumah termasuk mereka yang tidak bersuami tetapi menjaga keluarga, sukacita saya maklumkan bahawa kerajaan sememangnya prihatin terhadap isu keperluan rumah di kalangan rakyat yang kurang berkemampuan termasuk golongan ibu tunggal. Sehubungan itu berbagai-bagai langkah telah diambil termasuk menyediakan skim perumahan kos rendah sebagaimana yang telah diumumkan dalam pakej rangsangan fizikal ekonomi baru-baru ini iaitu projek rumah harapan dan rumah mesra rakyat. Di samping itu, melalui Bajet 2004 baru-baru ini, kerajaan terus meningkatkan peluang ibu tunggal yang berpendapatan rendah untuk memiliki rumah sendiri melalui SPNB dengan diberi diskaun harga sebanyak 20%. Pada masa kementerian menjadi paksi utama bagi ibu tunggal yang memiliki rumah melalui SPNB. Adalah diharapkan agar ibu tunggal dapat menggunakan peluang ini sepenuhnya. Mengenai penyeragaman undang-undang Islam, usaha ke arah itu telah lama dilakukan di peringkat Kerajaan Pusat melalui pewujudan Skim Pegawai Syariah pada tahun 1985. Buat masa ini usaha untuk menyeragamkan empat lagi Rang Undang-undang Mahkamah Syariah iaitu wakaf, wasiat, faraid dan kaedah soop sedang dilaksanakan di Jabatan Kemajuan Agama Islam Malaysia (JAKIM). JAKIM juga telah melancarkan sistem e-syariah dan maklumat mengenai semua kes syariah akan dapat dirujuk dengan mudah secara talian terus oleh semua Mahkamah Syariah di seluruh negara. Kerajaan juga amat memandang serius dengan isu gang rape dan sumbang muhrim seperti yang dibangkitkan oleh Ahli Yang Berhormat bagi Kuala Pilah.